Esperanto-movado en Madagaskaro

Pioniroj de la Esperanto-movado en Madagaskaro estis P. Bourdier kaj M. Ravelojaona en Antananarivo en 1901 kaj P. Lemoine en Diego-Suarez en 1903. En 1905 en Antananarivo estis fondita Esperanto-grupo, samjare fondiĝis Esperanto-grupo ankaŭ en Ankadifotsy. La gazeto Le Courrier de Tananarive (Antananarivo) presis Esperanto-kronikon kaj artikolojn. En 1907 estis fondita grupo malagasa kaj grupo en la 13-a regimento de kolonia infanterio kun 30 membroj. Laŭ Dietterle-statistiko en 1928 nur unu esperantisto troviĝis sur la insulo. Laŭ ICK-raporto 1929 „troviĝas jam notinda nombro de esperantistoj indiĝenaj.“ En 1933 delegito de UEA estis nur en Fianarantsoa.

En 1960 estis fondita Unuiĝo de Malagasaj Esperantistoj kaj Junulara Esperantista Organizo Madagaskara estis fondita en 1963, kaj aliĝis al TEJO en 1988.

Hodiaŭ estas vigla Esperanto-movado tie. En Antananarivo estas minimume 5 kluboj, krome aparte aktivas la klubo en Mananara. 

En la jaroj 2024 kaj 2025 okazis entute 4 Malagasaj Esperanto-Seminarioj kun po 30 ĝis 50 partoprenantoj. Ilin organizis Miora Raveloharison kaj Ranja Zafinifotsy.

Inter Ni estis oficiala revuo de malagasa Esperanto-movado.

Nuntempe Henriel Fidilalao eldonas la dumonatan revueton Panoramo de la Granda Insulo.

En 2025 la Eldonejo Lemuro publikigis entute 6 librojn verkitajn de malagasaj esperantistinoj.

 Vidu ankaŭ 
 Listo de malagasaj esperantistoj
 Esperanto en Mananara (urbo)

Kategorio:Esperanto-movado laŭ landoj
Esperanto-movado